Rikunarita-ORG/Wikinium huggingface dataset:
# חנוכת התערוכה הגדולה

חנוכת התערוכה הגדולה
The Inauguration of the Great Exhibition: 1 May 1851|  |
|
מידע כללי |
|
צייר |
דייוויד רוברטס  |
|
תאריך יצירה |
1852  |
|
טכניקה וחומרים |
קנבס, צבע שמן  |
|
ממדים בס"מ |
|
רוחב |
152.4 ס"מ  |
|
גובה |
86.4 ס"מ  |
|
נתונים על היצירה |
|
מספר יצירה |
RCIN 407143 (האוסף המלכותי)  |
|
מיקום |
ארמון בקינגהאם |
|   |

**חנוכת התערוכה הגדולה: 1 במאי 1851** הוא ציור שמן על בד מאת הצייר דייוויד רוברטס, שנחתם ותוארך בשנת 1852. היצירה מתארת את טקס פתיחתה של התערוכה הגדולה של יצירות התעשייה מכל האומות, שהתקיימה בלונדון בשנת 1851, והיא מצויה כיום באוסף המלכותי.

## הרקע לאירוע

התערוכה הגדולה של יצירות התעשייה מכל האומות התקיימה בהייד פארק שבלונדון בין 1 במאי ל־15 באוקטובר 1851. הייתה זו הראשונה בסדרת תערוכות עולמיות של תרבות ותעשייה, אשר הפכו נפוצות במהלך המאה ה־19. התערוכה אורגנה על ידי הנסיך אלברט והנרי קול.

## המבנה שבו התקיימה התערוכה

לצורך התערוכה נבנה מבנה ייעודי שכונה ארמון הקריסטל. המבנה תוכנן על ידי ג’וזף פקסטון ונבנה כבית זכוכית רחב־ממדים, אשר הקיף עצים קיימים בפארק, כפי שניתן לראות בציור.

## תיאור היצירה

הציור מציג מבט אל פנים המבנה, בכיוון צפון. במרכז הסצנה נראית מזרקת הקריסטל, אשר תוארה בכתב העת Art Journal כ“אולי הפריט המרשים ביותר בתערוכה”.משמאל נראה פסל של המלכה ויקטוריה רוכבת על סוס, מאת ת’ ומ’ ת’ורניקרופט, המוצב במבנה.

## הדמויות המלכותיות

הפמליה המלכותית מופיעה במרכז הציור, מתחת לחופה. הנסיך אלברט, בתפקידו כיושב ראש הנציבים המלכותיים, נראה מקריא את דוח הנציבים למלכה ויקטוריה. המלכה עומדת בין שני ילדיהם הבכורים: אדוארד, נסיך ויילס, הלבוש בלבוש היילנדי, וויקטוריה, הנסיכה המלכותית.

## מהלך טקס הפתיחה

כ־25,000 צופים הורשו להיכנס לטקס הפתיחה. לאחר הקראת דוח הנציבים יצאה תהלוכה מלכותית שסיירה ברחבי התערוכה. לאחר מכן שבה המלכה אל הבמה והכריזה על פתיחת התערוכה.

## עדות המלכה והיקף הביקור

המלכה ויקטוריה תיארה את יום הפתיחה כ“אחד הימים הגדולים והמפוארים בחיינו, אשר לשמחתי ולגאוותי שמו של אלברט יקושר אליו לעד”. עד סגירת התערוכה ביקרו בה למעלה משישה מיליון מבקרים.

## תצוגה וחתימה

הציור הוצג באקדמיה המלכותית בשנת 1853. הוא נושא חתימה ותאריך פעמיים: “David Roberts R.A. 1852”.

## תולדות הבעלות

היצירה ניתנה לנסיך אלברט על ידי המלכה ויקטוריה ב־24 במאי 1851, ותועדה בשנת 1863 בארמון בקינגהאם.

## הערות שוליים
# אליס קפל

אליס קפל
Alice Keppel|  |
|
לידה |
29 באפריל 1868 קנט, הממלכה המאוחדת של בריטניה הגדולה ואירלנד  |
|
פטירה |
11 בספטמבר 1947 (בגיל 79) פירנצה, איטליה  |
|
מקום קבורה | Cimitero degli Allori  |
|
שם לידה |
אליס פרדריקה אדמונסטון מדנטרת' |
|
מדינה |
הממלכה המאוחדת, הממלכה המאוחדת של בריטניה הגדולה ואירלנד  |
|
בן זוג | ג'ורג' קפל (1 ביוני 1891 – 1947 (כ־55 שנים)) * אדוארד השביעי (1898–1910 (כ־12 שנים))
 |
|
ילדים | Sonia Cubitt, Baroness Ashcombe, Violet Keppel Trefusis  |
|   |

**אליס קפל** (באנגלית: **Alice Keppel**;‏ 29 באפריל 1868 – 11 בספטמבר 1947) הייתה אשת חברה בריטית.

## ביוגרפיה

קפל נולדה בקנט כבתו של ברונט. היא הייתה אחת מתוך עשרה ילדים שתשעה מתוכם הגיעו לבגרות. סבה מצד אמה היה מושל האיים היוניים שהיו בשליטה בריטית, היא גם הייתה בעלת קשרי משפחה לבית סטיוארט.

ב-1891 היא נישאה לג'ורג' קפל, בנו של רוזן אשר שירת בצבא הבריטי בזמן נישואיהם, נולדו להם שתי בנות. המחסור בכסף של בעלה הוביל אותה לנהל רומנים עם גברים עשירים יותר וזאת על מנת לשמור על סגנון חיים שהיה נהוג בחברה הלונדונית, חלק מבני משפחתה אף חשבו כי אחד ממאהביה, הנסיך אדוארד, הוא האב הביולוגי של בתה הבכורה, סוניה.

היא נודעה בתפקידה כמארחת במהלך התקופה האדוארדית, ב-1898 היא פגשה את יורש העצר אדוארד והיא החלה לשמש כפילגשו, במהלך הביקורים של אדוארד בביתה בעלה עזב את הבית, רעייתו של אדוארד אלכסנדרה, נסיכת דנמרק, כיבדה את הקשר ביניהם ואף חיבבה את אליס, היא העדיפה אותה על פני המאהבת הקודמת שלו.

לאחר מותו של המלך היא ובעלה עזבו את בריטניה ושהו שנתיים במזרח הרחוק, במהלך מלחמת העולם הראשונה היא עזרה לחברה שלה לנהל בית חולים בבולון-סור-מר לחיילים שנפצעו. ב-1925 עברה להתגורר באיטליה.

קפל הייתה סבתא רבתא של קמילה, המלכה-רעיה של הממלכה המאוחדת.

## קישורים חיצוניים

 מדיה וקבצים בנושא **אליס קפל** בוויקישיתוף
* אליס קפל, באתר ThePeerage.com (באנגלית)
* אליס קפל, באתר "Find a Grave" (באנגלית)

## הערות שוליים
# כיסא האהבה

כיסא האהבה במוזיאון מכונות המין
**כיסא האהבה** (בצרפתית: **Siège d'amour**) הוא מכשיר שיצרה חברה צרפתית לייצור רהיטים בעשור הראשון של המאה ה-20 כדי לאפשר למלך הבריטי אדוארד השביעי לקיים יחסי מין עם שתי נשים או יותר בו זמנית.

## היסטוריה

הכיסא נוצר לראשונה על ידי יצרנית הרהיטים סוברייה, שהפכה לבעלת המכשיר. מותניו של המלך נמדדו כ-122 ס"מ זמן קצר לפני הכתרתו. אולם לפני כן היה המלך אורח קבוע בלה שבנה בפריז, בית בושת צרפתי, והכיסא תוכנן במיוחד לביקורי המלך שם. הכיסא אפשר לו לקיים את הפנטזיות המיניות שלו מבלי למחוץ את שותפותיו הנשיות.

## הערות שוליים

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"כיסא האהבה"**.
# ספר עיון

**ספר עיון** הוא ספר המשתמש להבעת דעה או כחומר עזר ללמידה, בכך הוא נבדל מסיפורת.

הספרות העיונית כוללת בתוכה ספרות מקצועית, ספרי לימוד, ספרי יעץ כגון לקסיקונים ואנציקלופדיות, ספרים מסוגת עזרה עצמית, וספרים על תיאוריות והגיגים של המחבר.

ספר עיון יכול לכלול נושאים רבים ושונים, כגון פיזיקה, פסיכולוגיה, פילוסופיה, רטוריקה, זוגיות, אמרגנות וביוגרפיה.

קהל היעד עבורו מיועד הספר, הוא הקובע את אופי הכתיבה והתוכן. ספר עיון יכול להיות מיועד הן עבור האסכולה האקדמית והן עבור הציבור הכללי. כתיבה אקדמית ומקצועית כרוכה במתן אסמכתאות רבות והפניה לביבליוגרפיות, דיאלקט מקצועי גבוה והיצמדות לעובדות יבשות. לעומתה, כתיבה המיועדת עבור הקהל הרחב מופחתת בהערות והפניות, משתמשת בז'רגון עממי יותר, ומגוונת בדוגמאות קלסיות ואף מעט סיפורת.

הוצאות ספרים רבות מתמקדות בעיקר בספרות העיונית. בישראל ניתן למנות את הוצאת מאגנס, הוצאת האקדמיה הישראלית למדעים, הוצאת שלם, רסלינג, ספרית אופקים של עם עובד והוצאות ספרים של אוניברסיטאות שונות (כמו אוניברסיטת תל אביב, האוניברסיטה העברית, אוניברסיטת חיפה, אוניברסיטת בר-אילן והאוניברסיטה הפתוחה). הוצאות ספרים אחרות של ספרי עיון פונות אל הקהל הרחב יותר, וביניהן ידיעות ספרים של ידיעות אחרונות, הוצאת מטר, הוצאת אריה ניר והוצאת מודן. לרוב הוצאות הספרים יש תחומים המועדפים עליהם.

ספרי עיון מועטים יוצאים תחת הוצאה עצמית, לרוב גם זאת במימון של קרן פרטית או כללית.

## קישורים חיצוניים

 מדיה וקבצים בנושא **ספר עיון** בוויקישיתוף
* ספר עיון, באתר אנציקלופדיה בריטניקה (באנגלית)
# אנליזת ריצוף - Bowtie

אנליזת ריצוף - Bowtie| גרסה אחרונה |
1.3.1 (14 בספטמבר 2021)  |
|
מערכת הפעלה | לינוקס, MacOS  |
|
נכתבה בשפות |
C++  |
|
סוג רישיון | Artistic License 2.0  |
|
קוד מקור |   |
|
אתר רשמי |
|   |

**Bowtie** היא חבילת תוכנה נפוצה עבור עימוד רצפים ואנליזת ריצוף בביולוגיה חישובית.

קוד המקור של החבילה זמין ללא עלות וקבצים בינאריים מהודרים זמינים עבור פלטפורמת המחשוב: Linux, macOS ו־Windows. החל מ-2017, הכתב העת המדעי Genome Biology המתאר את השיטה המקורית של Bowtie צוטט מעל 11,000 פעמים.

Bowtie היא תוכנת קוד פתוח וכרגע מתוחזקת על ידי אוניברסיטת ג'ונס הופקינס בבולטימור ארצות הברית.

## היסטוריה

תוכנת עימוד הרצפים פותחה לראשונה על ידי בן לנגמיד ושותפיו (Ben Langmead et al). באוניברסיטת מרילנד בשנת 2009. תפעול התוכנה לרוב מתבצע עם אורכי קריאה קצרים ורצף ייחוס ארוך, או עבור אנליזת גנום שלם (whole genome analysis). התוכנה משווקת כ"תוכנת עימוד לרצפי DNA קצרים אולטרה-מהירה ויעילה בזיכרון". השיפור במהירות התוכנה נובע בחלקו מיישום שיטת התמרת בורווס-וילר עבור עימוד, אשר מפחיתה את טביעת הרגל של הזיכרון- שימוש בזיכרון הגישה אקראית (בדרך כלל ישנו צורך ב-2.2 ג'יגה-בייט עבור הגנום האנושי). שיטה דומה משמשת תוכנות העימוד BWA ו-SOAP2.

התכנה מבצעת אלגוריתם חיפוש לעומק בצורה איכותית, חמדנית ורנדומית דרך העימודים האפשריים. מפני שהחיפוש הוא חמדני, העימוד המתאים הראשון הנבחר על ידי Bowtie לאו דווקא יהיה ה'טוב ביותר' מבחינת מספר החוסר התאמות או במדדי איכות.

בנוסף, משתמשים ב-Bowtie לצורך עימוד רצפים במספר אלגוריתמים נוספים הקשורים לביולוגיה חישובית כגון TopHatCufflinks וחבילת CummeRbund Bioconductor.

## חבילת Bowtie 2

ב-16 באוקטובר 2011, מפתחי Bowtie הוציאו לאור גרסת בטא של פיצול הנקראתBowtie 2.

בנוסף לשיטת התמרת בורווס-וילר, Bowtie 2 משתמשת גם בFM-index (בדומה למערך סיפות) על מנת לשמור על טביעת הרגל של הזיכרון נמוכה. Bowtie 2 מתאימה יותר למציאת רצפים ארוכים יותר ובעלי רווחים לעומת הגרסה המקורית של Bowtie. אין חסם עליון לאורכי הרצפים ב־2 Bowtie והיא מאפשרת בעימוד הרצפים מצבים שבהם החפיפה היא דו משמעית ברצף הייחוס.

## קישורים חיצוניים

* אתר האינטרנט הרשמי של אנליזת ריצוף - Bowtie
* תוכנת Bowtie2

## הערות שוליים
# ג'יימס סמית'סון

ג'יימס סמית'סון
James Smithson|  |
| ציור של סמית'סון שצויר בידי הנרי יוסף ג'ונס ב-1816 |
|
לידה |
1765 פריז, צרפת |
|
פטירה |
28 ביוני 1829  (בגיל 64 בערך) ג'נובה, איטליה |
|
שם לידה | Jacques-Louis Macie  |
|
מדינה |
הממלכה המאוחדת של בריטניה הגדולה ואירלנד  |
|
ידוע בשל |
מייסד מכון סמית'סוניאן |
|
השכלה |
קולג' פמברוק  |
|
עיסוק |
כימאי, מינרלוג |
|
פרסים והוקרה |
עמית החברה המלכותית  |
|
חתימה |  |

**ג'יימס סמית'סון** (באנגלית: **James Smithson**) היה כימאי ומינרלוג אנגלי הידוע בשל ייסודו את מכון סמית'סוניאן בווושינגטון די. סי.. במהלך המאה ה-18 הוציא לאור מספר מאמרים מדעיים למען החברה המלכותית. כמו כן סייע בפיתוח הקלמין הקרוי על שמו – סמיתסוניט.

סמית'סון נולד ב-1765 - במסגרת ילד מחוץ לנישואים - ליו פרסי, לימים דוכס נורת'מברלנד הראשון.
מעט יודע על חייו האישיים של סמית'סון שכן חלק ניכר מכתביו, עבודותיו והתכתבויותיו אבדו בשריפה שכילתה חלק מבניין הסמית'סוניאן ב-1865. 213 כרכים בלבד מספרייתו האישית ומכתביו האישיים שרדו.

את לימודיו החל במכללת פמברוק של אוניברסיטת קיימברידג' ב-1782, וב-1786 קיבל תואר מוסמך אוניברסיטה – MA. ב-19 באפריל 1787 בגיל 22, נבחר לחבר בחברה המלכותית.

## קריירה מדעית

סמית'סון הקדיש את חייו למען חקר מדעי הטבע, וביקר בפירנצה, פריז, סקסוניה והרי האלפים בשווייץ כדי למצוא קריסטלים ומינרלים, ולבצע בהם ניסויים שונים בשביל לגלות ולסווג סוגי יסודות כימיים למיניהם. ב-1802 הוכיח סמית'סון שמינרל הסמיתסוניט הוא בעצם קרבונט של יסוד האבץ ולא תחמוצת, זאת בניגוד לדעה שרווחה אז. כאות הוקרה על ממצאו, נקרא המינרל (ZnCO3) על שמו על ב-1832, ידי מדען צרפתי.

סמית'סון פרסם 27 מאמרים על כימיה, גאולוגיה ומינרלוגיה בכתבי עת מדעיים.

## מותו

סמית'סון מת בג'נובה, איטליה ב-27 ביוני 1829 ונקבר בבית קברות פרוטסטנטי בסמפיירדרנה. בצוואתו כתב שאת הונו יוריש לאחיינו – הנרי ג'יימס דיקנסון (שאת שם משפחתו שינה להונגרפירד כתנאי לקבלת הירושה). בצוואה כתב שהנרי ג'יימס או ילדיו הם אלה שיירשו את הונו, והתנה שאם לא יחיה עד מותו של סמית'סון או שלהנרי לא יהיו ילדים שיירשו, כספיו ייתרמו למען ייסוד מוסד חינוכי בארצות הברית אשר ייקרא על שמו – מכון סמית'סוניאן.
הנרי ג'יימס מת ב-1835, רווק וללא ילדים, ועל כן כל הונו נתרם למוסד אשר ייסד.

## ראו גם

* אוניברסיטת קיימברידג'

## קישורים חיצוניים

 מדיה וקבצים בנושא **ג'יימס סמית'סון** בוויקישיתוף
* ג'יימס סמית'סון, באתר אנציקלופדיה בריטניקה (באנגלית)
* ג'יימס סמית'סון, באתר "Find a Grave" (באנגלית)

## הערות שוליים
# הלוח האירואסייתי

בירוק הלוח האירו-אסייתי
**הלוח האירואסייתי** הוא לוח טקטוני המכסה את השטח של אירואסיה (יבשת-על הכוללת את אסיה ואירופה), למעט הודו, המזרח התיכון וחלק במזרח סיביר. הלוח ממשיך עד לאמצע האוקיינוס האטלנטי. גבול בין הלוח האירו-אסייתי לבין הלוח הצפון-אמריקאי נמשך מצפון כדור הארץ עד הלוח הפיליפיני. מדרום, הלוח גובל בין הלוח האפריקאי, מזרחה יותר לוח ערב, מזרחה יותר הלוח ההודי ואז הלוח האוסטרלי. מהצד המערבי של הלוח נמצא הלוח הצפון-אמריקאי. הלוח האירו-אסייתי הוא הלוח השלישי בגודלו.

## קישורים חיצוניים

 מדיה וקבצים בנושא **הלוח האירואסייתי** בוויקישיתוף
 ערך זה הוא קצרמר בנושא גאולוגיה. אתם מוזמנים לתרום לוויקיפדיה ו**להרחיב אותו**.
# מנגרובים

עצי מנגרובים בפוארטו ריקו.
נופה עולמית של צמחית המנגרובים
קוף חוטמני על מנגרוב .*Sonneratia sp,** בורנאו
עץ מנגרוב ממין *Avicennia germinans* במים רדודים באזור Islamorada, Floridaשרך מנגרוב ממין *Acrostichum aureum* מאזור Rio Suarez
מבנה של שורשים בצמחיית מנגרובים, בנגלדש
**מנגרובים** הוא שמה של קבוצה פרפילטית הכוללת מספר מיני צמחים ממספר משפחות שונות שהמשותף להם הוא היותם עצים, שיחים, ושרכים כגון האקרוסטיכום הזהוב הגדלים במי-ים או במים מליחים לאורך חופים. המנגרובים גדלים באקלים טרופי או סובטרופי, בין קווי הרוחב 30° צפון ו-30° דרום.

יערות המנגרובים הם מערכת אקולוגית ייחודית, היושבת על התפר שבין הים והיבשה. המנגרובים יוצרים חורשות צפופות של שורשים וענפים, וסביבתם מהווה בית גידול למינים רבים של בעלי חיים, כגון תנין הים וסרטנים. הם גדלים בדרך כלל בחופים רדודים, בביצות מלחה או בשפכי נהרות.

המנגרובים נמנים עם מספר משפחות צמחים שהבולטת בהם היא משפחת הריזופוריים (מסדרת המלפיגאים). קיימים כ-110 מינים, מתוכם רק 54 הם מנגרובים אמיתיים החיים רק בחורשות מנגרובים. מכלל השטח המיוער על פני כדור הארץ, רק 0.39% מיוער על ידי צמחיית מנגרוב.

בישראל לא קיימת צמחיית מנגרובים, אך בראס מוחמד שבחצי האי סיני, ובמיוחד בנבק שמצפון לשארם א-שייח', קיימות חורשות של המין אביסניה ימית (Avicennia marina).

ניתן לראות במנגרובים דוגמה לאבולוציה מתכנסת, שכן מינים שונים ממשפחות שונות אימצו טקטיקות הישרדות דומות באקלים דומה.

בחופי פנמה נמצא שמנגרובים יחד עם שוניות של אלמוגים משמשים כבתי גידול לאוכלוסיות של דגים.

## פיזיולוגיה של הצמח

המנגרובים הם צמחים בעלי תכונות ייחודיות, המאפשרות גדילה בסביבתם הטבעית, המסוגלים להתקיים בסביבה מלוחה, דלת חמצן ושרויה בקרינת שמש חזקה במרבית ימות השנה.

המנגרובים פיתחו מספר פתרונות להתמודדות עם הסביבה העוינת:

* **סביבת מים מלוחים**: יכולתם לשרוד במי-ים מלוחים נובעת ממנגנונים תוך-תאיים המאפשרים סילוק המלח. בשורשיהם קיימות ממברנות מיוחדות המסננות את מי-המלח. בסוגים שונים של מנגרובים אפורים כגון *Avicennia marina* קיימות בעלים בלוטות המפרישות מלח. מינים אחרים אוגרים את עודפי המלח בעלים ומשירים אותם בבוא העת.[דרוש מקור] צמחי המנגרוב בעלי יכולת לנהל את משק המים שלהם בסביבה מלוחה באמצעות מספר מנגנונים.
* **סביבה דלת חמצן**: חלק מהשורשים הם שורשי אוויר, הנחשפים במהלך שפל ומספקים חמצן. שורשים אלה נראים כמו קשיות, המזדקרות לגובה של בין 30 סנטימטרים ל-3 מטרים. לפיכך המנגרובים משגשגים באזורים שבהם הגאות והשפל משמעותיים. שורשים אחרים משמשים להזנה.[דרוש מקור]
* **מחסור במים מתוקים**: היעדר נגישות למים פיתח במנגרובים מנגנונים לחיסכון במים. פתיחת הפיוניות בעלים מצומצמת למינימום, והעלים אינם פונים לכיוון השמש למזעור ההתאיידות. נראה שגם הגשמים התכופים באזורים הטרופיים מסייעים לשמירה על משק המים של הצמח.

## אקולוגיה

פרק זה לוקה בחסר. אנא תרמו לוויקיפדיה והשלימו אותו.
### הגנה בעת צונאמי

* גבישי מלח המופרש מעלה ירוק של צמח ה-*Avicennia marina*
* יער המנגרובים מעל ומתחת למפלס מי-הים
* מנגרובים באזור ראס מוחמד בדרום סיני

## קישורים חיצוניים

 מדיה וקבצים בנושא **מנגרובים** בוויקישיתוף
* science/mangrove-forest מנגרובים, באתר אנציקלופדיה בריטניקה (באנגלית)

## הערות שוליים
# אופוזיציה (אוסטרליה)

ראש האופוזיציה הרשמית
Leader of the Opposition|  |
|
איוש נוכחי |
אנגוס טיילור |
|
תאריך כניסה לתפקיד |
13 בפברואר 2026 |
|
דרכי מינוי |
מנהיג המפלגה הפוליטית הגדולה ביותר בבית הנבחרים שאינה בממשלה |
|
תחום שיפוט | אוסטרליה אוסטרליה |
|
כפוף |
הפרלמנט האוסטרלי |
|
מושב המשרה | קנברה בית הפרלמנט, קנברה |
|
ייסוד המשרה |
1901 |
|
איוש ראשון |
ג'ורג' רייד |
|   |

בשיטה הפרלמנטרית של אוסטרליה, ה**אופוזיציה** או **האופוזיציה הרשמית** (שמה המקובל של האופוזיציה באוסטרליה) היא ההגדרה הרשמית של המפלגה השנייה בגודלה בפרלמנט האוסטרלי או של קואליציה של מפלגות בבית הנבחרים האוסטרלי שאינן חברות בממשלה.

האופוזיציה האוסטרלית נתפסת כממשלה החלופית לממשלה הקיימת וכן המתנגדת העיקרית של הממשל הנוכחי בפרלמנט האוסטרלי ובבחירות כלליות.

האופוזיציה מתוארת כ"אופוזיציה הנאמנה של הוד מעלתו" כדי להראות שאף על פי שהחברה עשויה להתנגד לממשלה המכהנת, היא נשארת נאמנה לכתר הבריטי, וכך גם לאוסטרליה.

נכון ל-2025 מפלגת האופוזיציה הרשמית של אוסטרליה הנוכחית היא המפלגה הליברלית של אוסטרליה, בראשותו של אנגוס טיילור.

## ראש האופוזיציה

אף על פי שלתפקיד ראש האופוזיציה אים בסיס בחוקת אוסטרליה, הוא מהווה נדבך יסודי בשיטת וסמיניסטר מכוח מוסכמה חוקתית. ועדת חקירה משנת 1960 הגדירה את התפקיד כבעל אחריות רחבה, המחייבת את ראש האופוזיציה לשלוט בכלל הנושאים המובאים לפתחו של הפרלמנט ללא סיוע מצד פקידות המדינה (זאת בניגוד לראש הממשלה). יחד עם סגנו, הוא נהנה מעדיפות מסוימת מצד יושב ראש בית הנבחרים.

ראש האופוזיציה עומד בראש ממשלת הצללים, והוא אמון על הקצאת התיקים לחברי הפרלמנט מהאופוזיציה. כאשר מפלגת הקואליציה (המפלגה הליברלית והמפלגה הלאומית) נמצאת באופוזיציה, ראש המפלגה הליברלית הוא זה שקובע את הרכב ממשלת הצללים.

מעבר לתפקידו בפרלמנט כדובר המרכזי המבקר את פעולות הממשלה, ראש האופוזיציה נחשב לאחד הגורמים המשפיעים ביותר על עיצוב דעת הקהל בנושאי מדיניות לאומית.

שכרו של ראש האופוזיציה נקבע על ידי בית הדין לתגמולים שהוא גוף סטטוטורי עצמאי. נכון ליולי 2019 שכר ראש האופוזיציה מורכב משכר חבר פרלמנט בסך 390,000 דולר אוסטרלי.

## ראו גם

* פוליטיקה של אוסטרליה

## הערות שוליים
# מערכות תבוניות לתחבורה

סמל איגוד ITS ישראל
**מערכות תבוניות לתחבורה** (בר"ת: **מת"ת**) הן מערכות משולבות של טכנולוגיות תקשורת, בקרה, מחשבים ומידע המיועדים להתקנה ברכב או בתשתיות הדרך במטרה לשפר את כלל ביצועי מערכת התחבורה ואת רמת הבטיחות בדרכים. כינוי מקובל נוסף הוא "מערכות תחבורה חכמות".

יישומים רבים מבוססים על איסוף, עיבוד, שילוב והצגת מידע המאפשר לרשויות התחבורה, מפעילי תשתית, ספקי שירותי תחבורה ומשתמשי תחבורה פרטיים לקבל החלטות אינטליגנטיות יותר, בטוחות יותר מתואמות יותר המבוססות על מידע רלוונטי.
יישומים אחדים משלבים את המידע הנצבר עם אלגוריתמים ממוחשבים לקבלת החלטות לצורך הפעלת תגובה אוטומטית נדרשת.

## תחומי פעילות

* בקרת תנועה וניהול מצבי עומס תנועה.
* מערך התחבורה הציבורית (אוטובוסים/רכבות).
* מערכות לסיוע בנהיגה לשיפור בטיחות התנועה בדרכים.
* מערך זיהוי וניטור בכבישי אגרה.
* זימון ופינוי נתיבים לרכב הצלה וביטחון.
* ניהול צי רכב.
* ניהול תעבורת מטענים/משאיות.
* אכיפה אוטומטית של חוקי התעבורה.
* מערכות לשיפור מערך החנייה (בדגש על מוקדי הצפיפות).
* דיאגנוסטיקה של מהלך הנהיגה ותחקור.
* איתור רכב גנוב/חשוד.

## פעילות בישראל

בישראל הוקם במאי 2005 **איגוד ITS ישראל**, כמייצג התפיסה של מערכות תבוניות לתחבורה. משימות האיגוד הן:

* לפעול לשילוב מערכות תבוניות לתחבורה כמרכיב מרכזי במדיניות התחבורה היבשתית בישראל.
* לבסס ולפתח את הידע בתחום המערכות התבוניות לתחבורה באמצעות קישור למוקדי פיתוח בארץ ועולם.
* לתרום לשיתוף פעולה בין בעלי העניין במערך התחבורה, במאמץ להטמיע וליישם מערכות תבוניות לתחבורה בארץ.
* להביא להגדלת תקציבים המופנים למחקר, פיתוח ויישום מערכות תבוניות לתחבורה ממקורות שונים בארץ ובעולם.
* לפעול לביסוס התשתית הטכנולוגית הנדרשת לפיתוח, יצור ויישום של מערכות תבוניות לתחבורה בישראל.
* לקדם את מודעות ומוכנות הציבור לשימוש במערכות תבוניות לתחבורה.

בשנת 2017 הצטרף האיגוד ללשכת המהנדסים האדריכלים והאקדמאים במקצועות הטכנולוגיים בישראל.

מאז פועל במסגרת זו ומקיים כנסים, ימי עיון, קורסים, מיטאפים, סדנאות ופרויקטים ייחודיים ובניהם MAAS המארח את טובי המומחים לפתרון בעיות התחבורה בישראל.

האיגוד מנוהל כיום על ידי ועד מנהל המורכב ממתנדבים, רובם ככולם אנשי ITS על תחומיו השונים. יושב ראש האיגוד הוא מר אור עמרי, מנהל, יועץ ומרצה בתחום.

## קישורים חיצוניים

* אתר איגוד ITS ישראל
* הקטלוג לטכנולוגיות בטיחות בתחבורה
# גמישות פנוטיפית

**גמישות פנוטיפית** (Phenotypic plasticity) לעיתים נקראת גם **הסתגלות פנוטיפית**, היא תופעה ביולוגית נפוצה בה מערך גנטי (גנוטיפ) נתון מבטא פנוטיפים שונים של תכונה מסוימת תחת תנאים סביבתיים שונים.

## השלכות

הגמישות הפנוטיפית מאפשרת לאורגניזם לייצר מופעים שונים או רמות ביטוי שונות של תכונות בהתאם לתנאי הסביבה ובכך לעזור לו להתמודד עם תנאים אלה. עם זאת, בתנאים מסוימים מנגנונים של גמישות התפתחותית עלולים גם לגרום למחלות ולפגיעה באורגניזם.

## מחקר

העיקרון הוא נושא מחקר מרכזי ורב-תחומי בביולוגיה מודרנית. בביולוגיה אבולוציונית נחקרת האבולוציה של הגמישות הפנוטיפית כתכונה בפני עצמה וכן ההשפעה של תכונה זאת על מהלך האבולוציה. באקולוגיה נחקר מרחב המופעים של תכונות גמישות בכל מין וההשפעה של מרחב זה על יחסי הגומלין של המין עם סביבתו ועל תפקוד המערכת האקולוגית. בגנטיקה ובביולוגיה התפתחותית נחקרים המנגנונים המולקולריים שמאפשרים ביטוי משתנה של תכונות ממבנה גנטי נתון. בתחומים ביולוגיים נוספים גמישות פנוטיפית היא העיקרון מרכזי להסבר תופעות, כמו גמישות התפתחותית של רשתות עצביות בנוירוביולוגיה, דפוסי התנהגות תלויי-הקשר בהתנהגות בעלי חיים, וכו'.
לאחרונה חדר העיקרון ממדעי החיים גם למחקר הרפואי, והתופעה נתפסת כגורם המשפיע על בריאותו של אדם לאורך חייו.

## ראו גם

* סביבה (פסיכולוגיה)
* הפלסטיות של מערכת העצבים
* תורשה סביבה והתפתחות האדם

## קישורים חיצוניים

* כתבה על גמישות התפתחותית של ראשני הסלמנדרה המצויה בישראל.

 ערך זה הוא קצרמר בנושא ביולוגיה. אתם מוזמנים לתרום לוויקיפדיה ו**להרחיב אותו**.
# איבר

איבר|  |
|
שיוך |
אורגניזם, מערכות גוף האדם  |
|
תיאור ב |
אנציקלופדיה של אוטו  |
|
מזהים |
|
FMA | 67498  |
|   |

**איבר** הוא קבוצה של רקמות היוצרות מבנה המותאם לביצוע תפקיד מסוים.

## אטימולוגיה

במשמעות המקראית, "איבר" הוא הנוצות הגדולות של כנף העוף, ו"אברה" היא כנף העוף כולה. בתקופת חז"ל הורחב המושג, ומאז הוא כולל כל חלק מהגוף הממלא בו תפקיד מסוים. ההגדרה המדויקת של המושג המורחב הזה שונה בהתאם להקשר.

סתם איבר בלשון חז"ל מתייחס לאיבר המין הזכרי.

## בצומח

בעולם הצומח איברים ידועים הם: גזע, עלה, פרח, גבעול, זרע, נבג.

## בעולם החי

מספר איברים של בעלי חיים הפועלים יחדיו יוצרים מערכת בגוף היצור. רגל, יד, שיער וציפורניים אינם איברים על פי ההגדרה הביולוגית. ברגל האדם למשל ישנם חלקים ממערכות העצבים, הדם, העצמות, השרירים והעור. כל אחת ממערכות אלה מורכבת מאיברים רבים.

איברים מסוימים בגוף יכולים להיות חלק ממערכות שונות (לדוגמה: פה שהוא חלק ממערכת הנשימה וגם ממערכת העיכול, או האשכים שהם חלק ממערכת הרבייה וגם מהמערכת האנדוקרינית).

## ראו גם

* אנטומיה - מונחים
* איברים בגוף האדם
* הומונקולוס (קליפת המוח)

## קישורים חיצוניים

* איבר, באתר אנציקלופדיה בריטניקה (באנגלית)
* הסבר והדמיה תלת־ממדית של סוגי האיברים בגוף האדם, מתוך אתר ה-BBC (באנגלית)

## הערות שוליים

 ערך זה הוא קצרמר בנושא אנטומיה. אתם מוזמנים לתרום לוויקיפדיה ו**להרחיב אותו**.
# הואציניים

| הואצינאים |
| --- |
|  |
| מיון מדעי |
| ממלכה: | בעלי חיים |
| מערכה: | מיתרניים |
| על־מחלקה: | בעלי ארבע רגליים |
| מחלקה: | עופות |
| תת־מחלקה: | עופות בתראים |
| סדרה: | **הואצינאים** |
| משפחה: | **הואציניים** |
| שם מדעי |
|  Opisthocomidae ‏סווינסון, 1837 |
|  |

**הוֹאָצִינִיִּים** (שם מדעי: Opisthocomidae) היא משפחת עופות, בה נכחדו רוב המינים והיא המשפחה היחידה בסדרת ה**הואצינאים** (Opisthocomiformes). המין היחיד ששרד הוא הואצין, עוף אוכל-עלים מדרום אמריקה, אך בעבר נכללו עוד כמה מינים שחיו מסוף האאוקן עד סוף המיוקן.

קבוצה זו מצויה במחלוקת מדעית על שיוכה. בין 1854 ל-2014 היא שויכה לקבוצה המבוטלת גרואה. כיום עם זאת רואים בה סדרה בתוך אינופינאווס והיא הסדרה היחידה בקבוצה זו שאינה נכללת בקבוצה טלוראווס (Telluraves).

עופות אלה חיים באמריקה הדרומית לאורך יער האמזונאס. הם מיוחדים בכך שהם יודעים לעכל עלים בקיבתם. לאפרוחיהם ישנם טפרים על הכפות בדומה לעופות הפרהיסטוריים.

## סוגים

* סוג ומין יחיד הואצין (Opisthocomus hoazin)
* *Foro* (קיומו תלוי בספק) - נכחד
* *Hoazinavis* - נכחד
* *Hoazinoides* - נכחד
* *Namibiavis* - נכחד
* *Onychopteryx* - נכחד
* *Protoazin* - נכחד

## קישורים חיצוניים

 מדיה וקבצים בנושא **הואציניים** בוויקישיתוף

* הואציניים, באתר ITIS (באנגלית)
* הואציניים, באתר המרכז הלאומי למידע ביוטכנולוגי (באנגלית)
* הואציניים, באתר האנציקלופדיה של החיים (באנגלית)
* הואציניים, באתר GBIF (באנגלית)

 ערך זה הוא קצרמר בנושא עופות. אתם מוזמנים לתרום לוויקיפדיה ו**להרחיב אותו**.
# גנטאים

| גנטאים |
| --- |
|  |
| מיון מדעי |
| ממלכה: | צומח |
| תת־ממלכה: | צמחים |
| על־מערכה: | צמחי זרע |
| מערכה: | **גנטאים** |
| מחלקה: | **גנטאים** |
| שם מדעי |
|  Gnetophyta ‏בסיי, 1907 |
| תחום תפוצה |
|  |
|  |

**גנטאים** (שם מדעי: Gnetophyta) היא מחלקה של צמחים וסקולריים חשופי זרע הכוללת 3 סוגים: שרביטן, ולויטשיה וגנטיים.

## תפוצה

הוולויטשיה נפוצה במדבר נמיב. השרביטן נפוץ באירואסיה מספרד ועד הרפובליקה העממית של סין, צפון אפריקה, ארצות הברית וצפון מקסיקו, הרי האנדים ודרום אמריקה הדרומית. הגנטיים נפוץ באמריקה הטרופית, מערב אפריקה, הודו, דרום-מזרח אסיה, גינאה החדשה ואיי האוקיינוס השקט.

## מיון

* מחלקה גנטאים (Gnetopsida)
	+ סדרת שרביטנים (Ephedrales)
		- משפחת השרביטניים (Ephedraceae)
			* סוג שרביטן (Ephedra) בו 60 מינים.
	+ סדרת גנטיים (Gnetales)
		- משפחת הגנטיים (Gnetaceae)
			* סוג גנטיים (Gnetum) - בו 40 מינים.
	+ סדרת ולויטשים (Welwitschiales)
		- משפחת הולויטשיים (Welwitschiaceae)
			* סוג ומין יחיד ולויטשיה (Welwitschia mirabilis).

## קישורים חיצוניים

 מדיה וקבצים בנושא **גנטאים** בוויקישיתוף

* גנטאים, באתר ITIS (באנגלית)
* גנטאים, באתר המרכז הלאומי למידע ביוטכנולוגי (באנגלית)
* גנטאים, באתר GBIF (באנגלית)
* גנטאים, באתר אנציקלופדיה בריטניקה (באנגלית)

 ערך זה הוא קצרמר בנושא בוטניקה. אתם מוזמנים לתרום לוויקיפדיה ו**להרחיב אותו**.